आयुर्वेद अस्पताल में शिविर लगाकर 921 मरीजों का इलाज किया
छतरपुर|आयुष विभाग द्वारा शहर के शासकीय आयुर्वेद चिकित्सालय में जांच एवं उपचार शिविर का आयोजन किया गया। शिविर में होम्योपैथी और आयुर्वेद के महत्व के संबंध में जानकारी दी गई। साथ ही इस दौरान 921 मरीजों के स्वास्थ्य का इलाज भी किया गया। शिविर में नगर पालिका अध्यक्ष अर्चना सिंह मुख्य अतिथि के रूप में उपस्थित रहीं, जबकि सीएमएचओ डाॅ.विनोद कुमार गुप्ता, सिविल सर्जन डाॅ.आरपी पांडेय, जिला आयुष अधिकारी टीकमगढ़ डाॅ. एके उपाध्याय और डाॅ. जेपी चैौरसिया विशिष्ट अतिथि के रूप में उपस्थित रहे।
जिला आयुष अधिकारी डॉ. बीड़ी मिश्रा मेगा कैंप के आयोजन के उद्देश्य और व्यापकता पर प्रकाश डाला गया। अतिथियों ने वर्तमान समय में आयुर्वेद एवं होम्योपैथी उपचार पद्धति का महत्व बताया। इस दौरान शिविर में आए 921 रोगियों का पंजीयन कर परीक्षण किया गया और उन्हें शुल्क औषधि वितरित की गई। शिविर में आयुर्वेद की पंचकर्म पद्धति से भी रोगियों का उपचार किया गया। रोगियों का परीक्षण व उपचार चिकित्सक डाॅ. एके अग्रवाल, डाॅ. भारती दुबे, डाॅ. कमाल आलम खान, डाॅ. महेश अहिरवार, डॉ. श्रद्धा नामदेव, डाॅ. नीरजा तिवारी, डाॅ. प्रियंका चौधरी, डाॅ. उमेश मिश्रा, डॉ. सौरभ आनंद मिश्रा, डाॅ. विकेश गुप्ता, डॉ. विकास असाटी, डॉ. रितुषा शर्मा, डॉ. अरुणा महंतों और डाॅ. संगीता गुप्ता द्वारा किया गया।
hin_Deva hin_Deva hin_Deva